 Jeremaya 23  Ahụhụ ga-adịrị ndị ọzụzụ atụrụ ndị na-egbu atụrụ ndị nọ nebe ịta nri m, na-achụsasịkwa ha! ka Jehova kwuru.Ya mere, nke a bụ ihe Jehova bụ Chineke Izrel kwuru megide ndị ọzụzụ atụrụ na-azụ ndị m dị ka atụrụ: Unu achụsasịwo atụrụ m; unu na-emekwa ka ha gbasasịa, unu elebaraghị ha anya.M ga-esi nala niile m chụsasịrị atụrụ m chịkọta ndị fọdụrụ nime ha, m ga-akpọghachi ha nala ịta ahịhịa ha, ha ga-amụ ọmụmụ, baakwa ụba.M ga-enye ha ndị ọzụzụ atụrụ ga na-azụ ha dị ka atụrụ; ha agaghịkwa atụ egwu ọzọ, ụjọ ọ bụla agaghịkwa atụ ha, ọ dịghịkwa nke ga-efu efu nime ha, ka Jehova kwuru.Lee! Oge na-abịa, ka Jehova kwuru, mgbe m ga-eme ka ome ezi omume puoro Devid. Otu eze ga na-achị ma jiri ezi uche na-eme ihe, na-ekpekwa ikpe ziri ezi ma na-eme ezi omume nala a.Noge ọchịchị ya, a ga-azọpụta Juda, Izrel ga-ebikwa nobi iru ala. Aha a ga na-akpọ ya bụ, Jehova Bụ Ezi Omume Anyị.Ya mere, lee! oge na-abịa, ka Jehova kwuru, mgbe ha na-agakwaghị asị, Dị nnọọ ka Jehova dị ndụ, bụ onye si nala Ijipt kpọpụta ụmụ Izrel,kama ha ga-asị, Dị nnọọ ka Jehova dị ndụ, bụ onye si nala dị nebe ugwu nakwa nala niile m chụsasịrị mkpụrụ nke ụlọ Izrel kpọpụta ha wee kpọlata ha, ha ga-ebikwa nala nke ha.Obi agbawaala m nihi ndị amụma. Ọkpụkpụ m amalitewo ịma jijiji. Adị m ka onye mmanya na-egbu, dị ka dimkpa nke mmanya ji, nihi Jehova nakwa nihi okwu ya dị nsọ.Nihi na ndị na-akwa iko juru nala a. Nihi na ala a na-eru uju nihi ọbụbụ ọnụ, ahịhịa dị nala ịta ahịhịa ndị dị nala ịkpa akpọnwụwo; omume ha dị njọ, ike ha na-akpa ezighịkwa ezi.Nihi na e merụwo ma onye amụma ma onye nchụàjà. Ahụwokwa m ihe ọjọọ ha na-eme nụlọ m, ka Jehova kwuru.Ya mere, ụzọ ha ga-adịrị ha ka ebe na-amị amị, nke ọchịchịrị gbara, bụ ebe a ga-enuba ha, ha adaa.Ahụwokwa m omume na-ezighị ezi ndị amụma nọ na Sameria na-eme. Ha ebuwo amụma naha Bel, ha na-emekwa ka ndị m bụ Izrel na-awagharị.Ahụwokwa m ihe jọgburu onwe ya ndị amụma nọ na Jeruselem na-eme, ha na-akwa iko, na-ejekwa ije nokwu ụgha; ha emewo ka aka ndị ajọ omume dị ike, ka onye ọ bụla nime ha wee ghara ịhapụ ihe ọjọọ ọ na-eme lọghachi. Nanya m, ha niile dị ka Sọdọm, ndị bi nime ya dịkwa ka Gọmọra.Ya mere, nke a bụ ihe Jehova nke ụsụụ ndị agha kwuru megide ndị amụma ahụ: Lee, m ga-eme ka ha taa ahịhịa ilu, m ga-enyekwa ha mmiri e tinyere ihe na-egbu mmadụ ka ha ṅụọ. Nihi na ịdapụ nezi ofufe esiwo naka ndị amụma nọ na Jeruselem gazuo ala a dum.Nke a bụ ihe Jehova nke ụsụụ ndị agha kwuru: Egela ntị nihe ndị amụma, bụ ndị na-eburu unu amụma, na-ekwu. Ha na-eme ka unu bụrụ ihe efu. Ọ bụ ọhụụ nke si nobi ha ka ha na-ekwupụtaọ bụghị nke si nọnụ Jehova.Ugboro ugboro ka ha na-asị ndị na-adịghị asọpụrụ m, Jehova sịrị: Udo ga-adịrị unu. Ha na-agwakwa onye ọ bụla nke na-eje ije dị ka isi ike nke dị nobi ya si dị, sị, Ọ dịghị ọdachi ga-adakwasị unu.Nihi na ònye guzoworo netiti ìgwè ndị ha na Jehova na-akpachi anya ka ọ hụ ma nụ okwu ya? Ònye ṅaworo ntị nokwu ya ka o wee nụ ya?Lee! Oké ifufe Jehova, ya bụ, ọnụma ya, ga-amalite ife, ọbụna oké ifufe na-efesi ike. Ọ ga-efekwasị ndị ajọ omume nisi.Iwe Jehova agaghị adajụ ruo mgbe o mere ihe dị ya nobi, ruokwa mgbe o mezuru ya. Noge ikpeazụ, unu ga-echebara ya echiche wee ghọta ya.Edunyeghị m ndị amụma ahụ, ma ha onwe ha gbaara ọsọ gawa. Agwaghị m ha ihe ọ bụla, ma ha onwe ha buru amụma.Ma a sị na ha guzoro netiti ndị mụ na ha na-akpachi anya, ha gaara eme ka ndị m nụ okwu m, ha gaara eme ka ha hapụ ụzọ ọjọọ ha na omume ọjọọ ha.Àbụ m Chineke nọ nso, ka Jehova kwuru, ma ghara ịbụ Chineke nke nọ ebe dị anya?Ka ọ dị onye pụrụ izo nebe nzuzo, mụ onwe m ewee ghara ịhụ ya? ka Jehova kwuru.Anụwo m ihe ndị amụma, bụ ndị na-ebu amụma ụgha naha m, kwuru, sị, Arọrọ m nrọ! Arọrọ m nrọ!Ruo ole mgbe ka ọ ga-adịgide nobi ndị amụma, bụ ndị na-ebu amụma ụgha, ndị na-eji aghụghọ dị nobi ha ebu amụma?Ha na-eche echiche iji nrọ ha na-akọrọ ibe ha mee ka ndị m chefuo aha m, dị nnọọ ka ndị nna ha chefuru aha m nihi Bel.Onye amụma nke rọrọ nrọ, ya kọọ nrọ ya; ma, onye okwu m ruru ntị, ya jiri eziokwu kwuo okwu m.Ọ bụ na okwu m adịghị ka ọkụ, ka Jehova kwuru, dịrịkwa ka hama e ji akpụ ụzụ, nke na-akụri nkume dị elu?Ya mere, lee, m na-emegide ndị amụma, ka Jehova kwuru, bụ ndị na-ezuru okwu m nohi nọnụ ibe ha.Lee, m na-emegide ndị amụma, ka Jehova kwuru, bụ ndị na-eji ire ha ekwu okwu, sị, Nke a bụ ihe o kwuru!Lee, m na-emegide ndị amụma na-arọ nrọ ụgha, ka Jehova kwuru, ndị na-akọ nrọ ha wee na-eme ka ndị m na-awagharị nihi okwu ụgha ha nakwa nihi ịnya isi ha.Mgbe ndị a ma ọ bụ ndị amụma ma ọ bụ ndị nchụàjà ga-ajụ gị, sị, Gịnị bụ ibu arọ Jehova? ị ga-asịkwa ha, Ọ bụ unu bụ ibu dị arọ! M ga-agbahapụkwa unu, ka Jehova kwuru.Onye amụma ma ọ bụ onye nchụàjà ma ọ bụ onye nkịtị nke na-asị, Lee ibu arọ Jehova! m ga-elebara onye ahụ na ezinụlọ ya anya.Onye ọ bụla nime unu na-ajụ ibe ya, na-ajụkwa nwanne ya, sị, Gịnị ka Jehova zara? Gịnịkwa ka Jehova kwuru?Ma unu ekwula okwu ọzọ banyere ibu arọ Jehova, nihi na okwu onye ọ bụla kwuru na-aghọrọ onye kwuru ya ibu arọ, unu agbanwewokwa okwu Chineke dị ndụ, bụ Jehova nke ụsụụ ndị agha, bụ Chineke anyị.Nke a bụ ihe ị ga-ajụ onye amụma ahụ, Gịnị ka Jehova zara gị? Gịnịkwa ka Jehova kwuru?Ọ bụrụ na unu ana-asị, Lee ibu arọ Jehova! nihi ya, nke a bụ ihe Jehova kwuru: Ebe ọ bụ na unu na-asị, Okwu a bụ ibu arọ Jehova, mgbe m na-ezitere unu ozi, sị, Unu asịla: Lee ibu arọ Jehova!ya mere, leenụ m! Aghaghị m ileghara unu anya, m ga-agbahapụkwa unu na obodo m nyere unu na nna nna unu hàunu ga-apụ nihu m.M ga-eme ka nkọcha bịakwasị unu ruo mgbe a na-akaghị aka, wetakwara unu mweda nala nke ga-adịru mgbe a na-akaghị aka, nke a na-agaghị echefu echefu. 